b"\n_START_ARTICLE_\nAda Yonath\n_START_SECTION_\nBiografia\n_START_PARAGRAPH_\nYonath (el seu cognom de soltera \xc3\xa9s Lifshitz) nasqu\xc3\xa9 al barri Geula de Jerusalem. Els seus pares eren jueus sionistes que emigraren a Palestina des de Pol\xc3\xb2nia l'any 1933. El seu par\xc3\xa9 era un rab\xc3\xad dins una fam\xc3\xadlia rab\xc3\xadnica, per\xc3\xb2 la fam\xc3\xadlia era pobra encara que procuraren una bona educaci\xc3\xb3 per Ada qui digu\xc3\xa9 que, des de jove, estava inspirada en part per Marie Curie. El 1968 es va doctorar en cristal\xc2\xb7lografia de raigs X al Weizmann Institute of Science._NEWLINE_Ada \xc3\xa9s cosina de l'activista antiocupaci\xc3\xb3 de Palestina Dr Ruchama Marton._NEWLINE_Ella mateixa \xc3\xa9s partidaria de l'alliberament incondicional de tots els presoners de l'organitzaci\xc3\xb3 Hamas._NEWLINE_Yonath es centr\xc3\xa0 a estudiar el mecanisme subjacent de la s\xc3\xadntesi de prote\xc3\xafnes per cristal\xc2\xb7lografia ribosom\xc3\xa0tica. _NEWLINE_A m\xc3\xa9s,Yonath elucid\xc3\xa0 els modes d'acci\xc3\xb3 d'uns vint antibi\xc3\xb2tics diferents que accionen els ribosomes i el seu valor terap\xc3\xa8utic. _NEWLINE_Introdu\xc3\xad una nova t\xc3\xa8cnica, la criobiocristal\xc2\xb7lografia, que actualment es fa servir molt en biologia estructural."